open-index/open-wikipedia-markdown huggingface dataset:
Բազենից վանք

**Բազենից վանք**, միջնադարյան ճարտարապետական հուշարձան, գտնվում էր Վանա լճի արևելյան ափին, Երերին և Ամյուկ գյուղերի մոտ, Սուրբ Սահակ Պարթև վանքի դիմաց, բլրի վրա։

## Ընդհանուր նկարագրություն
XV դարում հիշվում է որպես «նորաշէն Սուրբ Էջմիածին, որ անուամբ Բազենից վանք յորջորջի»։ Նշանակում է՝ այդ ժամանակ կամ նոր էր կառուցվել, կամ վերանորոգվել էր։ Ունեցել է մի մատուռ՝ Վերին Էջմիածին, և երկու եկեղեցի՝ Ներքին Էջմիածին ու Ս․ Աստվածածին անուններով։

### Մեզ հասած ձեռագրեր
Բազենի վանքից մեզ են հասել մի քանի ձեռագրեր․ Երևանի Մեսրոպ Մաշտոցի անվան Մատենադարանի № 4213-րդ Ավետարանը (1441 թվական), № 6121-րդ ժամագիրքը (1443 թվական, երկու ձեռագրերի գրիչն է Ղազարը), № 6653-րդ Ավետարանը (1454 թվական, գրիչ՝ Հովհաննես, ծաղկող՝ Մինաս), № 5860-րդ Մաշտոցը (1487–1489, գրիչ՝ Թումա աբեղա)։ 1445 թվականին Բազենից վանքում գրված մի Ավետարան գտնվում է Կալիֆոռնիայում, 1553 թվականին գրված Շարակնոցը՝ Երուսաղեմում (ձեռ․ № 1594-րդ), 1475 թվականին Ռստակեսի և 1566 թվականին Աստվածատուրի գրած Ավետարանները մինչև 1915 թվականի Եղեռնը Վասպուրականում էին։

Կատեգորիա:Վանի մարզի հայկական վանքեր և եկեղեցիներ
Կատեգորիա:15-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կորկ Սիթի

**Կորկ Սիթի** (), իռլանդական ֆուտբոլային ակումբ Կորկ քաղաքից։ Ֆուտբոլային ակումբը հիմնադրվելով 1984 թվականին միանգամից սկսեց կատարել լուրջ քայլեր Իռլանդիայի ազգային առաջնությունում։

Ֆուտբոլային ակումբի ավանդական գույներն են սպիտակը և կանաչը։ «Կորկ Սիթին» Իռլանդիայի ամենահաջող ֆուտբոլային ակումբներից է և ամենահզորը Կորկ քաղաքից։

## Նվաճումներ
* **Իռլանդիայի չեմպիոն** (2). 1992-1993, 2005
* **Իռլանդիայի ազգային գավաթի դափնեկիր** (2). 1998, 2007
* **Իռլանդիայի աագային գավաթի դափնեկիր** (3). 1987-1988, 1994-1995, 1998-1999
* **Իռլանդիայի նախագահական գավաթ** (1). 2016

## Կազմ
Տվյալները՝ ըստ 2016 թվականի մարտի։

## Ծանոթագրություններ

Կատեգորիա:1984 հիմնադրումներ
Կատեգորիա:Սպորտային ակումբներ
Կատեգորիա:Ֆուտբոլային ակումբներ
Բակսան (քաղաք)

**Բակսան** (, ), քաղաք Ռուսաստանի Դաշնության Կաբարդա-Բալկարական Հանրապետությունում, հանդիսանում է Բակսանի քաղաքային օկրուգի և Բակսանի մունիցիպալ շրջանի վարչական կենտրոնը, սակայն ընդգրկված չէ վերջինիս կազմում։

Բնակչությունը 2016 թվականին գրանցված տվյալներով կազմում էր 37782 մարդ։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 

Կատեգորիա:Կաբարդա-Բալկարիայի Բակսանի քաղաքային օկրուգի բնակավայրեր
Կատեգորիա:Կաբարդա-Բալկարիայի քաղաքային բնակավայրեր
Çalık Holding

**Çalık Holding** (), թուրքական ընկերություն, որի գլխամասը գտնվում է Ստամբուլում։ Ընկերությունը զբաղվում է տեքստիլ, էներգետիկ, շինարարական, ֆինանսական, լոգիստիկ և մեդիա բիզնեսով։ Ընկերության մեջ (ներառյալ նաև այլ երկրներում գործող դուստր ընկերությունները) աշխատում է մոտ 19000 մարդ (2008 թվականի տվյալներով)։

Հոլդինգի առաջատար կազմակերպություններն են՝ GAP Güneydoğu Tekstil-ը, Çalık Enerji-ն, GAP İnşaat-ը, Çalıkbank-ը և GAP Pazarlama-ն։

2008 թվականից հոլդինգի մեջ են մտել Sabah թերթը և ATV հեռուստաընկերությունները, որոնք գնվել են 1,1 մլրդ ԱՄՆ դոլլարով։ Այս գործարքն առաջ բերեց մեծ ռեզոնանսի թուրքական հասարակության մեջ, քանի որ մի մասը գումարի տրամադրվել էր VakıfBank-ի և Halbank-ի կողմից (մոտ 750 մլն ԱՄՆ դոլլար), ինչպես նաև հիմնական խնդիրն այն էր, որ մրցույթ չկայացավ, քանի որ Çalık Holding-ը միակ թեկնածու գնորդն էր։ Այս գործարքի արդյունքում հայտնի Fitch Ratings-ը իջեցրեց ընկերության կրեդիտային ռեյտինգը 2009 թվականի հունվարին։

## Պատմություն
Չալըքների ընտանիքը զբաղվում է տեքստիլ բիզնեսով 1930-ական թվականներից։ 1980 թվականին ընտանիքը հիմնեց Ortadoğu Tekstil Tic.ve San A.Ş. ընկերությունը, որը դարձավ ապագա բիզնես կայսրության հիմքը։ «Չալըք հոլդինգը» հիմնվել է 1997 թվականին Ահմեդ Չալըքի կողմից, ով մինչ օրս ընկերության գործադիր տնօրենն է։

## Ծանոթագրություններ

## Արտաքին հղումներ
* Կազմակերպության պաշտոնական կայք էջը

Կատեգորիա:Թուրքիայի ընկերություններ
Դեղերի կենսամատչելիություն

**Դեղերի կենսամատչելիություն** կամ **ԿՄ**, օրգանիզմ ներերակային (ն/ե) ներմուծման դեպքում դեղանյութը լրիվ (100%-ով) ընկնում է արյան հոսքի մեջ (բացարձակ ԿՄ), այլ դեղաձևերի դեպքում դեղանյութն անցնում է բազմաթիվ կենսաարգելքներով (ստամոքսի լորձաթաղանթ, լյարդ, մկաններ...) և դրա միայն մի մասն է մտնում արյան մեջ (հարաբերական ԿՄ)։ Դեղաձևերի արդյունավետությունը որոշում են հենց այդ մասի մեծությամբ, որով և պայմանավորված է դեղի ԿՄ-ը։

*Դեղի այն անփոփոխ քանակը, որն անկախ ներմուծման ձևից ներթափանցում է համակարգային արյան շրջանառության մեջ և հասնում է իր թիրախին, կոչվում է ԿՄ*, ինչը դեղի անտեղի կորստի հիմնական ցուցանիշն է։ Ժամանակակից ֆարմակակինետիկական արտամոդելային պարամետրերից է ֆարմակակինետիկական կորից ներքև ընկած մակերեսը՝ AUC (, տես գրաֆիկը)։ Կորը կառուցում են օրգանիզմ ներմուծելուց հետո արյան մեջ դեղանյութի խտության և ժամանակի կախվածության հիման վրա։ Ներարկման դեղաձևի և այլ դեղաձևերի ֆարմակակինետիկական կորերից ներքև ընկած մակերեսների [AUC (1) և AUC (2)] համեմատությամբ որոշում են տվյալ դեղաձևի հարաբերական ԿՄ-ը։

700px|մինի|կենտրոն|Ներերարկային (1-ին) ներարկման և այլ դեղաձևերի (2-րդ) ֆարմակակինետիկական կորեր

* C1, C2max – դեղանյութի առավելագույն խտությունը արյամ մեջ,
* t’, t’’max – առավելագույն խտությանը հասնելու տևողությունը,
* T0 – դեղի ներմուծման սկիզբը, tg φ անկյան tg-ը, էլիմինացման արագությունը։

Ցանկացած դեղաձևի հարաբերական ԿՄ-ն ընդունելի է, եթե այն կազմում է բացարձակ ԿՄ-ի ոչ պակաս քան 80%-ը։ Դեղի ԿՄ-ը կախված է կենսաֆարմացևտիկ գործոնների խելամիտ ընտրությունից, հիվանդի օրգանիզմի յուրահատկություններից, ստամոքսաղիքային, ներվային համակարգերի, միզուղիների, լյարդի վիճակից, հասակից, սեռից, սննդակարգից...:

Դեղերի ԿՄ-ը կարելի է սահմանել *in vitro* կամ *in vivo* եղանակներով։ In vitro եղանակը ընտրելիս ելնում են դեղանյութերի ներծծման և լուծելիության արագությունների միջև եղած հարաբերակցական կապից։ Այդ պատճառով լուծելի նյութերի համար լուծելիության արագության որոշման եղանակը ծառայում է որպես հիմնական միջոց դեղաձևից դեղանյութի անջատման արդյունավետությունը որոշելու համար և աշխատանքի սկզբունքը դեղաձևի մեխանիկական քայքայումն ու ջրում կամ կենսաբանական հեղուկ նմանակող ­(ըստ pH-ի) լուծիչի միջավայրում դեղանյութի դիֆուզումն է։ Անալիզն իրականացնում են քիմիական կամ ֆիզիկաքիմիական եղանակներով՝ դեղանյութի աստիճանական լուծման ընթացքում (ժամը մեկ անգամ) կամ լրիվ լուծվելուց հետո։ Եթե սահմանված ժամանակահատվածում դեղաձևից լուծիչի մեջ անցնում է դեղանյութի ամենաբարենպաստ քանակը, ապա դեղաձևից դեղանյութի անջատման արագությունը բավարարում է սահմանված պահանջներին։ In vivo եղանակներով ԿՄ-ը որոշում են թվով 12-ից ոչ պակաս առողջ կամավորների մոտ։ Այս փորձարկումների կարևորագույն փուլը քանակական վերլուծությունն է, ինչը in vitro եղանակների համեմատ բարդ է, քանի որ անալիզն անհրաժեշտ է իրականացնել կենսաբանական հեղուկներում՝ բազմաթիվ բնական միացությունների ներկայությամբ։ Դեղերի ԿՄ սահմանումը դեղի որակի գնահատման կարևոր չափանիշ է։

## Գրականություն
* Քիմիայի և դեղագիտության համառոտ հանրագիտարան, Ռ. Հ. Հակոբյան, Երևան, 2016,  Dex.am ,
* Դեղագիտական քիմիա, դասագիրք, Ռ. Հ. Հակոբյան, Եր., 2011,

Կատեգորիա:Ֆարմակակինետիկա
Ադիգեյսկի քաղաքային օկրուգ

**Ադիգեյսկի քաղաքային օկրուգ** (, ), մունիցիպալ կազմավորում Ռուսաստանի Դաշնության Ադըղեայի Հանրապետությունում։ Վարչական կենտրոնը Ադիգեյսկ քաղաքն է։

## Բնակավայրեր
Քաղաքայի օկրուգի կազմում ընդգրկված է 3 բնակավայր․
* վարչական կենտրոն — քաղաք Ադիգեյսկ —  բնակիչ,
* աուլ Գատլուկայ —  բնակիչ,
* խուտոր Պսեկուպս —  բնակիչ։

## Բնակչություն
 թվականի տվյալներով Ադիգեյսկի քաղաքային օկրուգում բնակվում է  մարդ։ Բնակչության խտությունը կազմում է  մարդ/կմ²։

;Ազգային կազմը
2010 թվականի մարդահամարի արդյունքներով քաղաքային օկրուգում 14 659 բնակվողներից 14 449-ը նշել են իրենց ազգությունը․

## Ծանոթագրություններ

## Արտաքին հղումներ
* Պաշտոնական կայք 
* Մունիցիպալ կազմավորման էջը Ադըղեայի Հանրապետության պաշտոնական կայքում  
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 

Կատեգորիա:Ադըղեայի քաղաքային օկրուգներ
Անառակ կնոջ հուշագրությունը կամ Ֆաննի Հիլլ

**Անառակ կնոջ հուշագրությունը կամ Ֆաննի Հիլլ** (), անգլիացի գրող Ջոն Քլելանդի էրոտիկ բնույթի վեպը։

## Սյուժե
Ստեղծագործությունը բաղկացած է երկու ծավալուն նամակներից, որոնցում վեպի հերոսուհին՝ Ֆաննի Հիլլը, արդեն որպես սիրող ամուսնու երջանիկ կին, իր ընկերուհիներից մեկին ներկայացնում է իր կյանքի պատմությունը։ Ֆաննի Հիլլը զրկվելով ծնողներից՝ տասնհինգ տարեկան հասակում գալիս է Լոնդոն՝ որպեսզի աղախնի աշխատանք գտնելով կարողանա հոգալ իր հանապազօրյա ապրուստը։ Սակայն հանդիպելով որոշակի դժվարությունների ընկնում է հասարակաց տուն։ Այստեղ նա ծանոթանում է Կարլ անունով մի երիտասարդի հետ, ով փրկում է նրան անառակ կյանքից։ Սակայն հանգամանքների բերումով Կարլը մեկնում է ճանապարհորդության և Ֆաննին վերստին հայտնվում է հասարակաց տանը։ Որոշ ժամանակ անց Կարլը վերադառնում է և Ֆաննիին դուրս բերելով հասարակաց տնից ամուսնանում է նրա հետ։

Վեպում հանգամանալից կերպով նկարագրված է հասարակաց տան կյանքը, առանձնապես մեծ ուշադրություն է դարձված հաճախորդների սեռական նախապատվությունների մանրամասն պատկերմանը։

## Էկրանավորում
* 1964 - «Ֆաննի Հիլլ», ռեժիսոր՝ Ռասս Մայեր (Russ Meyer)
* 1968 - «Ֆաննի Հիլլ», ռեժիսոր՝ Մաք Ալբերգ (Mac Ahlberg)
* 1983 - «Ֆաննի Հիլլ», ռեժիսոր՝ Ջերրի Օ'Հարա (Gerry O'Hara)
* 1991 - «Պապրիկա», ռեժիսոր՝ Տինտո Բրասս (Tinto Brass)
* 1995 - «Ֆաննի Հիլլ», ռեժիսոր՝ Վալենտին Պալմեր (Valentine Palmer)
* 2007 - «Ֆաննի Հիլլ» (հեռուստասերիալ), ռեժիսոր՝ Ջեյմս Հեյվիս (James Hawes)

## Ծանոթագրություններ

## Գրականություն
[աջից|thumb|<center>«Անառակ կնոջ հուշագրությունը կամ Ֆաննի Հիլլ» վեպի նկարազարդումներից, նկարիչ՝ [Էդուար Անրի Ավրիլ]]
* Wilfried Dittmar: *Memoirs of a woman of pleasure*. In: Walter Jens u.a. (Hrsg.)։ *Kindlers Neues Literaturlexikon*. Komet Verlag, Frechen 2001, ISBN 3-89836-214-0 (Bd. 4, S. 44 f.)
* Patsy S. Fowler (Hrsg.)։ *Launching Fanny Hill. Essays on the novel and its influence*. AMS Press, New York 2003, ISBN 0-404-63541-5.
* Peter Naumann: *Keyhole and candle. John Cleland's „Memoirs of af a Woman of Pleasure“* (Anglistische Forschungen; 115). Winter, Heidelberg 1976, ISBN 3-533-02554-3.
* Charles Rembar: *The end of obscenity. The trials of „Lady Chatterley“, „Tropic of Chancer“ and „Fanny Hill“*. Deutsch Publisher, London 1969.

Կատեգորիա:Անգլերեն վեպեր
Կատեգորիա:Նամակագրական վեպեր
Կատեգորիա:Էրոտիկ վեպեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Էկրանավորված բրիտանական վեպեր
Caninus

**Caninus** (կարդացվում է՝ *քեյնայնաս*), ամերիկյան դեթգրայնդ-խումբ՝ ձևավորված որպես Most Precious Blood խմբի կիթառահար Ջասթին Բրենանի սայդ-նախագիծ։ Խումբը հայտնի է նրանով, որ վոկալային հատվածները կատարել են երկու էգ պիտբուլտերիերներ։ 2011 թվականից սկսած՝ երաժշտական խմբի գործունեությունը դադարեցվել է։

## Պատմություն
Պաշտոնական կայքի տվյալներով՝ երաժշտական խումբը ծնունդ է առել 1992 թվականին այնպիսի խմբերի ազդեցությամբ, ինչպիսիք են Terrorizer-ը, Death of Napalm-ը, Cannibal Corpse-ը, Sorcery-ը, Incantation-ը և Malevolant Creation-ը։ Սակայն սեփական ոճը երաժիշտները գտել են 2001 թվականին խմբի կազմը մի քանի անգամ փոփոխելուց հետո։

Գրեթե նույն ընթացքում խմբի անդամները ապաստարանից փրկել են երկու էգ պիտբուլտերիերների, որ պատրաստվում էին էվթանազիայի։ Երաժիշտները որոշեցին, որ ի տարբերություն ժանրի այլ խմբերի, որոնք փորձում են նմանվել կենդանիներին՝ օգտագործելով գրոուլինգը և վոկալի տեխնիկայի այլ տարբերակներ, նրանք կօգտագործեն իրական շների հաչոց։ Անդամների կարծիքով՝ դա շատ գործող էր, և ձայները, որ հնչեցնում էին շները, իսկապես ավելի ուժեղ էին և պայծառ, քան մարդկային էքստերմալ վոկալի տեխնիկան։

Ձայնագրությունները կատարվում էին հետևյալ կերպ. երաժիշտները վարժեցրել են շներին և սովորեցրել որոշակի հրահանգներ («նստել», «պառկել», «թեքվել» և այլն), և ընտելացման ու խաղերի ընթացքում ձայնագրել են նրանց ձայները։ Կային որոշ շշուկներ համերգային գործունեության և կենդանի կատարումների մասին, սակայն նախագիծը դադարեցնելուց հետո խմբի անդամներից մեկն ասաց, որ «դա պետք է անակնկալ լիներ»։

Խումբը սատարել են մի շարք հայտնիներ, ինչպիսիք են Սյուզան Սարանդոնը և Andrew W.K.-ը։ 2008 թվականին խմբի մի շարք հարվածային գործիքներով հատվածներ ձայնագրել է Ռիչարդ Քրիսթին։

2011 թվականին պիտբուլտերիերներից մեկի՝ Բեզիլի մոտ ուղեղի ուռուցք առաջացավ, ինչի հետ կապված՝ նրան որոշեցին քնեցնել։ Դրա պատճառով խմբի գործունեությունը դադարեցվեց։ 2016 թվականի սկզբին մահացավ նաև երկրորդ շունը՝ Բաջին։

## Խմբի գաղափարախոսություն
Caninus խմբի բոլոր այն մասնակիցները, որոնք մարդիկ են, վեգաններ են, որ հանդես են գալիս կենդանիների իրավունքների պաշտպանության և նրանց հետ էթիկական շփման կողմից։ Իրենք՝ մասնակիցները, մեկ անգամ չէ, որ իրենց կարծիքն են նշել այն մասին, որ կենդանիներն ունեն սեփական ձայնի իրավունք։ Նրանց առաջին ձայնասկավառակի անվան թարգմանությունն է. «Այժմ կենդանիները ձայն ունեն»։ Նաև երաժիշտները հանդես են գալիս տնային կենդանիներ գնելու դեմ կենդանական խանութներում և կոչ են անում որդեգրել նրանց հատուկ ապաստարաններից։

## Սկավառակագրություն
Իր ստեղծագործական ակտիվության շրջանում խումբը պայմանագիր է կնքել War Torn Records լեյբլի հետ և ձայնագրել է երեք երգ, ներառյալ՝ Hatebeak-ի հետ սփլիթը և 7" սփլիթը Cattle Decapitation դեթ-մետալ խբի հետ։
* *Now the Animals Have a Voice*, ձայնասկավառակ (2004)
* *Caninus/Hatebeak*, սփլիթ (2005)
* *Cattle Decapitation/Caninus*, սփլիթ (2005)

## Ծանոթագրություններ

## Արտաքին հղումներ
* 
* Caninus-ի պաշտոնական էջ 
* Խմբի Facebook-յան էջ
* Խումբը MySpace կայքում
* Caninus խմբի էջը Lastfm.ru կայքում

Կատեգորիա:1992 հիմնադրված երաժշտական խմբեր
Knockin’ on Heaven’s Door

**«Knockin’ on Heaven’s Door»** («Թակելով երկնքի դուռը», այլաբանորեն՝ լինել մահվան շեմին), Բոբ Դիլանի հայտնի երգը, գրված՝ «Փեթ Գերրեթթ և Բիլլ Կիդ» ֆիլմի սաունդթրեքի համար։ Այդ ժամանակաշրջանում այն եղել է երաժշտի դասական ստեղծագործությունների ճանաչումը և բազմիցս համարվել Բոբ Դիլանի լավագույն երգերի հավաքածուի անդամ։ «Knockin’ on Heaven’s Door» երգը ահռելի ճանաչում է ունեցել նաև ի շնորհիվ քավեր տարբերակների։

## Քավեր տարբերակներ
Այս երգի քավեր տարբերակներից մեկը կատարվել է գերմանական Selig խմբի կողմից, 1997 թվականին համարվել է համանուն ֆիլմի սաունդթրեք`«Թակելով երկնքի դուռը», ի պատիվ Բոբ Դիլանի երգի։
«Knockin’ on Heaven’s Door» երգը կատարվել է այնպիսի հանրահայտ երգիչների ու խմբերի կողմից, որոնց շարքում են` Էրիկ Կլեպտոն, Բոբ Մարլի, Բրայան Ֆերրի, Guns N' Roses, Փինք Ֆլոյդ խմբի Ռոջեր Ուոթերս, U2, Զիվոն Ուորրեն, Randy Crawford, Selig, Ավրիլ Լավին, Bon Jovi, Antony and the Johnsons, The Sisters of Mercy, Nazareth, Leningrad's Cowboys,Cat Power, Միկո Լինդստրյոմ` HIM խմբից, Մոնգոլ Շուդան, Թրեյսի Չեպմեն, Հելավիսա, Raign:

### [[Guns N' Roses|Guns N’ Roses]]
1987 թվականից խումբը սկսել է կատարել երգը համերգների ժամանակ։ Սկզբնական շրջանում համերգային տարբերակը կատարվել է Welcome to the Jungle սինգլով (նույն թվականին)։ Ստուդիային տարբերակը ձայնագրվել է 1990 թվականին`«Ամպրոպի օրեր» ֆիլմի համար։ Ոչ մեծաթիվ փոփոխությունների ենթարկվելով այս տարբերակը թողարկվել է Use Your Illusion II ալբոմում։Guns N’ Roses-ի կատարմամբ այս երգը ջերմ ընդունվել է թե՛ երաժշտաքննադատների, և թե՛ Բոբ Դիլանի ստեղծագործությունների երկրպագուների կողմից։Քավեր տարբերակը դարձել է խմբի հիթերից և կանոնավոր կերպով կատարվել համերգներում։
### [[U2]]
Իռլանդական այս խումբը բազում անգամներ է կատարել «Knockin’ on Heaven’s Door» երգը իր համերգներում։ 2010 թվականին Մոսկվայում տեղի ունեցող համերգի ժամանակ U2-ը երգը կատարել է «ԴԴՏ» ռոք-խմբի հիմնադիր Յուրի Շևչուկ հետ։

## Ծանոթագրություններ

Կատեգորիա:Երգեր մահվան մասին
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Թուրքիայի առաջին տիկնանց ցանկ

**Թուրքիայի առաջին տիկինն** Թուրքիայի նախագահի կինն է։ Ստորև ներկայացված են Թուրքիայի առաջին տիկնանց ցանկը։

## Ծանոթագրություններ

## Տես նաև
* Թուրքիա
* Թուրքիայի նախագահ
* Առաջին տիկին

Կատեգորիա:Թուրքիայի առաջին տիկնայք
Պրոխլադնի

**Պրոխլադնի** (), քաղաք Ռուսաստանի Դաշնության Կաբարդա-Բալկարական Հանրապետությունում։ 2013 թվականից սկսած կազմավորում է **Պրոխլադնիի քաղաքային օկրուգը** (), նրա վարչական կենտրոնն է և միակ բնակավայրը։ Հանդիսանում է նաև Պրոխլադնիի մունիցիպալ շրջանի վարչական կենտրոնը, սակայն ընդգրկված չէ վերջինիս կազմում։

Կաբարդա-Բալկարիայի՝ բնակչությամբ 2-րդ քաղաքն է (Նալչիկից հետո)։ Կարևոր արդյունաբերական կենտրոն է, ավտոմոբիլային և երկաթուղային ուղիների հանգույց է, հանդիսանում է նաև գյուղատնտեսական շրջանի կենտրոն։

Պրոխլադնիի (Պրոխլադնիի քաղաքային օկրուգի) տարածքը կազմում է 35,08 կմ²։

## Բնակչություն
2016 թվականի տվյալներով օկրուգում բնակվում է 58 083 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում 59 601 բնակվողներից 59 461-ը նշել են իրենց ազգությունը․

## Պատկերասրահ
 
Պատկեր:Prochladny Garkom.jpg|Քաղաքապետարանի շենքը
Պատկեր:Nikol'skiy sobor.jpg|Սուրբ Նիկոլայի տաճարը
Պատկեր:Malka v cherte Prohladnogo.jpg|Մալկա գետը Պրոխլադնիի սահմաններում
Պատկեր:Альпийская горка.JPG|Ալպինարիում երիտասարդ բնագետների կայանում
Պատկեր:Кавказкабель.JPG|«Կավկազկաբել» գործարանը
Պատկեր:Вид на ремзаводскую яму и сквер.JPG|Հիշատակի հրապարակը
Պատկեր:Яма.JPG|«Ռեմզավոդսկայա յամա» շրջանը
Պատկեր:Мост через Малку.JPG|Կամուրջ Մալկա գետի վրայով
Պատկեր:Памятник А. Г. Головко.jpg|Արսենի Գոլովկոյի հուշարձանը
Պատկեր:Прохладный.jpg|Մալկայի առափնյա զոնան
Պատկեր:Архитектура-14.jpg|Հայրենական մեծ պատերազմի զոհերի հիշատակին նվիրված հուշարձանը
Պատկեր:Праздник-1-2.jpg|Քաղաքապետարանի շենքը տոնական միջոցառման ժամանակ
Պատկեր:Праздник-1-4.jpg|Լենինի հրապարակը
Պատկեր:Свято-Никольский собор 2.jpg|Սուրբ Նիկոլայի տաճարը
Պատկեր:Свято-Никольский собор.jpg|Սուրբ Նիկոլայի տաճարը գիշերը
Պատկեր:Стела Кавказкабель.jpg|«Կավկազկաբելի» ստելան 
Պատկեր:ТРЦ Маяк 2.jpg|«Մայակ» համալիրը ցերեկը
Պատկեր:ТРЦ Маяк.jpg|«Մայակ» համալիրը գիշերը
Պատկեր:Улица Ленина возле больницы.jpg|Լենինի փողոցը հիվանդանոցի մերձակայքում
Պատկեր:Улица Ленина возле почты.jpg|Լենինի փողոցը փոստի մերձակայքում
Պատկեր:Железнодорожный вокзал станции Прохладная.JPG|«Պրոխլադնայա» երկաթուղային կայարանը


## Ծանոթագրություններ

## Արտաքին հղումներ
* Պաշտոնական կայք  
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 

Կատեգորիա:1765 թվականին հիմնադրված բնակավայրեր
Կատեգորիա:Կաբարդա-Բալկարիայի բնակավայրեր
Կատեգորիա:Կաբարդա-Բալկարիայի քաղաքային բնակավայրեր
Կատեգորիա:Կաբարդա-Բալկարիայի քաղաքային օկրուգներ
ԲՏՌ-70

**ԲՏՌ-70** (), Խորհրդային արտադրության զրահափոխադրիչ։

## Ընդհանուր բնութագիր
ԲՏՌ-70 զրահափոխադրիչը ԲՏՌ-60 զրահափոխադրիչի ավելի արդիականացված մոդելն է։ ԲՏՌ-70 զրահափոխադրիչի արտադրությունը սկսվել է 1972-ական թվականներին։ ԲՏՌ-70 սկսվել է շահագործվել խորհրդային բանակում 1972 թվականից։ Այժմ ԲՏՌ-70 զրահափոխադրիչը շահագործվում է բազմաթիվ երկրներում՝ ինչպես արտաքին այնպես էլ ներքին ուժային կառույցների կողմից։ Այս զրահափոխադրիչը նաև լայնորեն օգտագործվում է մի շարք ռազմական հակամարտությունների ընթացքում։

## Մարտավարատեխնիկական տվյալներ
ԲՏՌ-70 զրահափոխադրիչը արտադրված է ԲՏՌ-60 զրահափոխադրիչների հիման վրա մասնակի փոփոխություններով։ Վարորդական և հրամանատարական խցիկները գտնվում են զրահափոխադրիչի առջևային հատվածում (վարորդականը ձախ, իսկ հրամանատարականն աջ մասերում)։ Ուղևորատար խցիկը զրահափոխադրիչի կենտրոնական մասում, իսկ շարժիչը զրահափոխադրիչի հետևում։ ԲՏՌ-70 զրահափոխադրիչն ունի 8x8 կոնֆիգուրացիա։ Առաջին երկու զույգ անիվները պտտվող են։ ԲՏՌ-70 զրահափոխադրիչի երկարությունը կազմում է 7.54 մ, լայնությունը՝ 2.79 մ, իսկ բարձրությունը՝ 2.24 մ։ ԲՏՌ-70 զրահափոխադրիչը բավականին թեթև է. նրա քաշը կազմում է 11.5-12 տ։ ԲՏՌ-70 զրահափոխադրիչն ունի 14.5 մմ-անոց գնդացիր։ ԲՏՌ-70 զրահափոխադրիչը սնուցվում է 120 ձիաուժ հզորությամբ երկու հատ GAZ-66 բենզինային շարժիչներով՝ զարգացնելով ճանապարհային հատվածում 80 կմ/ժ, իսկ ջրային ավազաններում 9 կմ/ժ արագություն։ ԲՏՌ-70 զրահափոխադրիչի վառելիքի պաշարը կազմում է 400-600 կմ։ ԲՏՌ-70 զրահափոխադրիչը պողպատե զրահապատված է։ Այն պաշտպանում է փոքր զենքերից և հրետանային արկերից։

## Սպառազինություն
մինի|450px|ԲՏՌ-70 զրահափոխադրիչ ունեցող երկրներ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Նախկին օպերատորներ
մինի|300px|ԲՏՌ-70 զրահափոխադրիչի սխեմա
* 
* 
* 
* 
* 

## Տես նաև
* ԲՏՌ-80
* ԲՏՌ-60
* ԲՌԴՄ-2

## Աղբյուրներ
* BTR-70 Armored personnel carrier 

Կատեգորիա:Ռուսաստանի զենք
Կատեգորիա:ԽՍՀՄ զրահատեխնիկա
ԲՌԴՄ-2

**ԲՌԴՄ-2** (), Խորհրդային արտադրության զրահափոխադրիչ։

## Ընդհանուր բնութագիր
ԲՌԴՄ-2 զրահափոխադրիչը ԲՌԴՄ-1 զրահափոխադրիչի արդիականացված տեսակն է։ ԲՌԴՄ-2 զրահափոխադրիչի զրտադրությունը սկսվել է 1962 թվականին։ Այն սկսվել է շահագործվել խորհրդային բանակում 1962 թվականից։ ԲՌԴՄ-2 զրահափոխադրիչը սերիական արտադրության է դրվել 1963 թվականին։ Ներկայումս այս երկկենցաղ զրահամեքենան շահագործվում է ավելի քան 50 երկրներում։ Հայաստանում շահագործվում է 120 հատ ԲՌԴՄ-2 զրահափոխադրիչներ (Հիմնականում ոստիկանություն կողմից)։

## Մարտավարատեխնիկական տվյալներ
ԲՌԴՄ-2 զրահափոխադրիչի երկարությունը կազմում է 5.75 մ, լայնությունը 2.35 մ, իսկ բարձրությունը 2.31 մ։ ԲՌԴՄ-2 զրահափոխադրիչի քաշը կազմում է 7 տ։ ԲՌԴՄ-2 զրահափոխադրիչը զինված 14.5 և 7.62 մմ-անոց գնդացիրներով. ԲՌԴՄ-2 զրահափոխադրիչը զրահապատված է՝ այն պաշտպանում է փոքր զենքերից և հրետանային արկերից։ ԲՌԴՄ-2 զրահափոխադրիչը սնուցվում է 140 ձիաուժ հզորությամբ ԳԱԶ-41 բենզինային շարժիչով, զարգացնելով 90 կմ/ժ արագություն ճանապարհներին և 10կմ/ժ արագություն ջրային ավազաններում։

## Տես նաև
* ԲՏՌ-80
* ԲՏՌ-70
* ԲՏՌ-60

## Աղբյուրներ
* BRDM-2 Amphibious scout car 

Կատեգորիա:ԽՍՀՄ զրահատեխնիկա
Կատեգորիա:Զրահատեխնիկա
Կատեգորիա:Ռուսաստանի զենք
Գելենջիկի քաղաքային օկրուգ

**Քաղաք-բուժավայր Գելենջիկ** () կամ պարզապես **Գելենջիկի քաղաքային օկրուգ** (), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Գելենջիկ քաղաքն է։

Մեծ Սոչիի համանմանությամբ հաճախ անվանում են **Մեծ Գելենջիկ** ()։

## Բնակավայրեր
Քաղաքայի օկրուգի կազմում ընդգրկված է 21 բնակավայր․
* վարչական կենտրոն — քաղաք Գելենջիկ — 54 980 բնակիչ;
* Արխիպո-Օսիպովկայի գյուղական օկրուգ — 9 576 բնակիչ․
::գյուղ Արխիպո-Օսիպովկա,
::գյուղ Տեկոս,
::գյուղ Տեշեբս;
* Դիվնոմորսկոեի գյուղական օկրուգ — 10 695 բնակիչ․
::գյուղ Դիվնոմորսկոե,
::խուտոր Ջանխոտ,
::գյուղ Պրասկովեևկա,
::գյուղ Ադերբիևկա,
::ավան Սվետլի,
::խուտոր Շիրոկայա Շչել,
::գյուղ Վոզրոժդենիե;
* Կաբարդինկայի գյուղական օկրուգ — 9 645 բնակիչ․
::գյուղ Կաբարդինկա,
::խուտոր Աֆոնկա,
::գյուղ Վինոգրադնոե,
::գյուղ Մարյինա Ռոշչա;
* Պշադայի գյուղական օկրուգ — 6 230 բնակիչ․
::գյուղ Պշադա,
::գյուղ Միխայլովսկի Պերևալ,
::գյուղ Բերեգովոե,
::գյուղ Կրինիցա,
::գյուղ Բետա,
::գյուղ Շիրոկայա Պշադսկայա Շչել։

## Բնակչություն
2016 թվականի տվյալներով օկրուգում բնակվում է 112 399 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում 91 126 բնակվողներից 84 545-ը նշել են իրենց ազգությունը․

## Ծանոթագրություններ

## Արտաքին հղումներ
* Պաշտոնական կայք 
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 

Կատեգորիա:Կրասնոդարի երկրամասի քաղաքային օկրուգներ
Կանաչ պատ

մինի|Կանաչ տուն Գիսենում
մինի|Կանաչ պատ
**Կանաչ պատ (կենդանի պատ, ուղղահայաց այգի),** բուսական պատերի համակարգ կամ պատ, որը ներկայացնում է կենդանի բույսերի ամբողջություն` ուղղահայաց տեղավորված հատուկ կառուցվածքների մեջ։

Ուղղահայաց այգին օգտագործում են ինչպես շենքի արտաքին պատերի, տանիքի և տարբեր կոնստրուկցիաների ձևավորման համար, այնպես էլ շենքի ներսում։ Կանաչ պատի գաղափարը իր աշխատանքներում օգտագործել է ֆրանսիացի բուսաբան և դիզայներ Պատրիկ Բլանը։ Նրա աշխատանքների մեծամասնությունը գտնվում է Փարիզում։ Ուղղահայաց առաջին ինստալյացիան ստեղծվել է 1988 թվականին։

Կանաչ պատերի կառուցվածքները տարբերվում են նյութերով, հաղորդակցման, ամրության համակարգով, տեխնիկական առանձնահատկություններով, ուղղահայաց ուղղվածության ընդհանուր սկզբունքի պահպանմամբ, կենսաապահովության համակարգի առկայությամբ։ Ուղղահայաց պատի համար բույսերն ընտրվում են ինդիվիդուալ կերպով` կախված պայմաններից և մասնակի նկարչական որոշումից. ամեն դեպքում սովորաբար փորձում են օգտագործել ցածր բարձրություն ունեցող բույսեր` 30-35 սմ բարձրությամբ։

Ներքին տարածության ձևավորման համար հիմնականում օգտագործվում են բույսերի տրոպիկական տեսակներ։ Ներքին ձևավորումը պահանջում է ներքին կլիմայական պայմաններին դիմադրող բույսեր։

Կանաչ պատերը հաճախ կարելի է հանդիպել քաղաքային միջավայրում, որտեղ բույսերը պահպանում են ամբողջ շենքի ջերմաստիճանը։

Կենդանի պատերը նաև կարող են օգտագործվել գրի վերաօգտագործման համար։ Բույսերը կարող են մաքրել աղտոտված ջուրը` կլանելով չլուծված սնուցիչները։

## Արտաքին հղումներ
*Կանաչ պատի ենթակառուցվածքների տեղեկատու
*Կանաչ պատի աշտարակ, Հանոյ, Վիետնամ 

Կատեգորիա:Դիզայն
Կատեգորիա:Ներսակողմ
Կատեգորիա:Այգիներ
Չորս առաքյալները

**Չորս առաքյալները** (), գերմանացի գեղանկարիչ Ալբրեխտ Դյուրերի կտավը։ Կտավը, որ նկարիչն ավարտել է 1526 թվականին, հեղինակի վերջին խոշոր գործն է։ Կտավը մեծ նշանակություն է ունեցել։ Այնտեղ արտահայտված են գաղափարներ, որոնք մտահոգել ու հուզել են Դյուրերին, այն է` հեղինակի պատկերացումները մարդու մասին։ Նկարիչը կտավը նվիրել է հարազատ Նյուրնբերգին 1526 թվականի աշնանը։ Այն կախված է եղել քաղաքապետարանում, որտեղ լուծվել են տեղական կառավարման բազմաթիվ հարցեր։ Կուրֆյուրստ Մաքսիմիլիան 1-ինը գրեթե բռնի կերպով կորզել է կտավը նյուրնբերգցիներից։ Քաղաքացիները նկարը ուղարկել են Մյունխեն` ներքուստ հույս փայփայելով, որ առաքյալների մոտ լյութերական ոճով գրված տեքստը կստիպի կուրֆյուրստին նկարը հետ ուղարկել։ Սակայն Մաքսիլիանը հրամայում է կտրել «հերետիկոսական» տեքստը և կտավը հետ ուղարկել։ Միայն 1922 թվականին կտավն ու տեքստը վերականգնվում են կտավի հեղինակային հին շրջանակում։

Կտավը երկփեղկ սրբանկար է (դիպտիխ), որ կազմված է իրար ամրացված ուղղահայաց փեղկերից։ Ձախ մասում պատկերված են Հովհաննես ու Պետրոս առաքյալները, իսկ աջում` Մարկոս և Պողոս առաքյալները։ Առաքյալները գտնվում են միևնույն տարածության մեջ, կանգնած են նույն գետնին։ Կոմպոզիցիայով նրանք միաձուլված են, հոգեպես բացարձակ միասնական են թվում։ Սակայն նրանք տարբերվում են ամուր կամքով և պայքարողի իրենց տարբերությամբ։ Հոգեկան ակտիվությունը, իրենց միացնող թեմայի շուրջ մտածողությունը ոչ միայն միավորում են նրանց, այլև ստիպում են շարունակել մտավոր որոնումները։ Առաքյալների կերպարները ներքուստ ունեն փիլիսոփա-բարոյական բովանդակություն։ Դյուրերը կերտել է նրանց` հույս ունենալով ցույց տալ մարդկային բնավորությունների, հոգևոր վեհ ձգտումների, խելքի ու մտքի կատարյալ օրինակներ։

Գեղագիր Յոհան Նեյդյորֆերի կարծիքով նկարի գրություններով հեղինակը չորս առաքյալների կերպարներով ներկայացրել է բնավորության չորս տիպերը.
* Հովհաննես առաքյալ - սանգվինիկ
* Պետրոս առաքյալ - ֆլեգմատիկ
* Մարկոս առաքյալ - խոլերիկ
* Պողոս առաքյալ - մելանխոլիկ

Իսկապես, Դյուրերը փորձել է ներկայացնել մարդկանց տարբեր տեսակներ` ակտիվ կենսագործունեության իրենց կարողություններով։ «Չորս առաքյալները» կտավը գերմանացի մեծ հումանիստ նկարչի յուրօրինակ կտակն է ժամանակին ու սերունդներին։

Հովհաննես առաքյալի կերպարի տակ Պետրոս առաքյալի երկրորդ ընդհանրական թղթից մեջբերում է.

Չորս առաքյալները կարող են խորհրդանշել նաև չորս տարիքները, տարվա չորս եղանակները։

## Գրականություն
* *Боргези С.* Старая пинакотека: Мюнхен: Альбом. 2003.
* *Седова Т. А.* Старая пинакотека в Мюнхене. М.: Искусство, 1990
* Heinecke G. Albrecht Dürer- Die vier Apostel. GRIN Verlag, 2003, с. 19, ISBN 978-3-638-16440-5
* Ritters V. 'Die Vier Apostel' in den beiden Darstellungen von Albrecht Dürer: Die Verborgene Geometrie und die Echtheitsfrage. BoD – Books on Demand, 2001 c. 207

## Ծանոթագրություններ

Կատեգորիա:1526 նկարներ
Կատեգորիա:Ալբրեխտ Դյուրերի նկարներ
Կատեգորիա:Գերմանիայի արվեստ
Կատեգորիա:Հին պինակոտեկ թանգարանի նկարներ
Կատեգորիա:Նոր Կտակարանի սյուժեով նկարներ
Նիքսն ընդդեմ Հեդենի

thumb|right|Բուսաբանական տեսանկյունից լոլիկը միրգ է․ սակայն առօրյա կյանքում այն ընդունվում է որպես բանջարեղեն, հետևաբար ԱՄՆ Գերագույն դատարանը լոլիկը ճանաչել է բանջարեղեն մաքսային համատեքստում։

**Նիքսն ընդդեմ Հեդենի** (), ԱՄՆ Գերագույն դատարանի որոշումը լոլիկի՝ բանջարեղենի պատկանելության վերաբերյալ։ Գործը հարուցվել է Նիքս եղբայրների կողմից՝ ընդդեմ Նյու Յորքի մաքսային պաշտոնյա Էդվարդ Հեդենի։ 1883 թվականի մաքսային սակագինը () հարկվում էր միայն բանջարեղենի համար, այն մրգերի ներմուծման վրա չէր ազդում։

Բուսաբանական տեսանկյունից լոլիկը միրգ է, սակայն դատարանը որոշում կայացրել է հօգուտ պատասխանողի այն հիմքով, որ օրենքում «բանջարեղեն» տերմինն օգտագործվում է առօրյա իմաստով։

## Վեճ
Որպես ապացույց փաստաբանը հայցվորներին է տրամադրել Webster և Imperial բառարանների բացատրությունները։ Առևտրով զբաղվող երկու վկաներ հարցաքննվել են առևտրական շրջանում «բանջարեղեն» բառի նշանակությունը հստակեցնելու համար։ Նրանք ցույց են տվել, որ առևտրում «բանջարեղեն» և «միրգ» տերմինները օգտագործվում են այնպես, ինչպես առօրյա կյանքում։

Վկաներից առաջինը ելույթ է ունեցել հօգուտ բառարանի․

Մեկ ուրիշը վկայում է, որ.

Թե՛ հայցվորի և թե՛ մեղադրյալի խորհրդականները օգտվել են բառարաններից։ Հայցվորի խումբը ապացույցի համար բարձրաձայն կարդացել է լոլիկ բառի բացատրությունները, մինչդեռ մեղադրյալի աջակիցները դրանից հետո ապացույցի համար բարձրաձայն կարդացել են սիսեռի, սմբուկի, վարունգի, դդմիկի և պղպեղի բացատրությունները Վեբստերի բառարանից։ Ի հակառակ սրան՝ հայցվորը բարձրաձայնել է կարտոֆիլի, շաղգամի, վայրի գազարի, ծաղկակաղամբի, կաղամբի, գազարի և լոբու բացատրությունները Վեբստերի ու Ուորսիսթերի բառարաններից։

## Որոշում
Այն հիմքով, որ ավանդաբար լոլիկը պատկանում է բանջարեղենին և խորահարարության մեջ օգտագործվում է որպես բանջարեղեն, դատարանը միաձայն ճանաչել է պատասխանողի իրավացիությունը․

## Հետևանքներ
* **Sonn v. Magone, 159 U.S. 417 (1895),** բանջարեղենի և սերմային նյութերի ցանկում են ընդգրկվում ոսպը և լոբին։ Եվ, համապատասխանաբար, նրանք որպես բանջարեղեն նույնպես պետք է հարկվեն։
* **Saltonstall v. Wiebusch, 156 U.S. 601 (1895)**, «Դարբնոցային շինվածք» () տերմինի հստակեցում և արդյո՞ք դրան են վերաբերում գերանդինները, աքցանները և մանգաղները։

## Արտաքին հղումներ
* Որոշման տեքստը findlaw.com կայքում։

## Ծանոթագրություններ

Կատեգորիա:ԱՄՆ Գերագույն դատարանի որոշումներ
Կատեգորիա:Լոլիկներ
Արմավիրի քաղաքային օկրուգ

**Քաղաք Արմավիր** () կամ պարզապես **Արմավիրի քաղաքային օկրուգ** (), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Արմավիր քաղաքն է։

## Բնակավայրեր
Քաղաքայի օկրուգի կազմում ընդգրկված է 12 բնակավայր․
* վարչական կենտրոն — քաղաք Արմավիր — 188 832 բնակիչ;
* Զավետնիի գյուղական օկրուգ — 5 466 բնակիչ․
::ավան Զավետնի,
::գյուղ Զուևո,
::գյուղ Կրասին,
::գյուղ Պերվոմայսկի;
* Գետափնյա գյուղական օկրուգ — 6 193 բնակիչ․
::խուտոր Կրասնայա Պոլյանա (օկրուգի կենտրոն),
::ավան Մայակ,
::ավան ՎՆԻԻՄԿ փորձարարական կայանի կենտրոնական ագարակատան,
::ավան Վոստոկ սովխոզի կենտրոնական ագարակատան,
::ավան Յուբիլեյնի սովխոզի կենտրոնական ագարակատան;
* Ստարայա Ստանիցայի գյուղական օկրուգ — 7 612 բնակիչ․
::ստանիցա Ստարայա Ստանիցա։

## Բնակչություն
2016 թվականի տվյալներով օկրուգում բնակվում է 112 399 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում 208 103 բնակվողներից 205 400-ը նշել են իրենց ազգությունը․

## Ծանոթագրություններ

## Արտաքին հղումներ
* Պաշտոնական կայք 
* Մունիցիպալ կազմավորման էջը Կրասնոդարի երկրամասի պաշտոնական կայքում  
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 
* Ռուսաստանի Պետական վիճակագրական ծառայության կայքը  

Կատեգորիա:Կրասնոդարի երկրամասի քաղաքային օկրուգներ
Անիբալե Աբատի Օլիվիերի

**Անիբալե Աբատի Օլիվիերի** (, ), իտալացի հնագետ, դրամագետ, գրադարանավար։ Համարվում է Պեզարո քաղաքի Օլիվերիանա գրադարանի հիմնադիրը։ Անժառանգ արիստոկրատը հեղինակ է հնագիտական և դրամագիտական ստեղծագործությունների։ Նա նաև բացահայտել է «Lucus Pisaurensis» հռոմեական սրբազան պուրակի գտնվելու վայրը։

## Կենսագրություն
Օլիվիերին ծնվել է Պեզարոյում 1708 թվականին։ Կրթություն է ստացել Բոլոնյայում, այնուհետև մեկնել է Պիզա, սովորել Տոմազո Ռոմիտոյի, Ջուզեպպե Ավերանիի և Լուիջի Գուիդո Գրանդիի հետ։ 1727 թվականին իրավաբանական կրթություն է ստացել Ուրբինոյում, որից հետո տեղափոխվել է Հռոմ, որտեղ ուսումնասիրել է վիմագրություն։ Այստեղ հորեղբոր՝ Ֆաբիո Աբաի Օլիվիերիի աջակցությամբ կարողացել է գտնել հազվագյուտ հնագիտական գտածոներ, որոնք պահված են եղել անձնական թանգարանում։

1735 թվականին Օլիվիերին վերադարձել է Պեզարո և նույն թվականին հրատարակել իր առաջին անտիկ և բանասիրական աշխատանքները։ Երկու տարի անց ավարտել է պատկերազարդ բնաբանով *Marmora Pisaurensia notis* աշխատությունը, որին հետևել է ինտենսիվ աշխատանքային ժամանակաշրջանը, որի վկայությունն են նրա գրած բազմաթիվ գրքերը։

1756 թվականին Օլիվիերին Պեզարո քաղաքին մեծ նվիրատվություն է արել՝ տալով իր ձեռագրերի, հազարավոր ստեղծագործությունների տպագիր, ձեռագիր գրադարանը, որը մեծ արժեք է ներկայացնում քաղաքի պատմության և մշակույթի համար, ինչպես նաև իր անտիկ հավաքածուն, որը բաղկացած էր Պեզարոյից պեղված նմուշներից։ Այս նվիրատվությունները հանդիսանում են Օլիվերիանա գրադարանի ձևավորման կորիզը։

## Մահը
Մահացել է 1789 թվականին Պեզարոյում։

## Ընտրյալ երկեր
* *In festo Ascensionis Christi oratio habita in basilica Lateranensi ad sanctissimum d.n. Benedictum 13. pontificem maximum ab Annibale de Abatibus Oliverio Pisaurensi J.V.D.* (1728)
* *Spiegazione di alcuni monumenti degli antichi Pelasgi : trasportata dal Francese con alcune osservazioni sovra i medesimi.* (1735)
* *Marmora Pisaurensia notis illustrata* (1737)
* *Esame della controversia letteraria che passa* (1740)
* *Dissertazione di Annibale degli Abati Olivieri sopra due antiche tavolette di avorio* (1743)
* *Elogio dell'Arcidiacono Gio. Giacomo Rubini.* (1753)
* *Della fondazione di Pesaro : Si aggiunge una lettera* (1757)
* *Lettera sopra alcuni Vescovi ignoti all'Ughelli. * (1761)
* *Esame del Bronzo Lerpiriano : pubblicato dallo Spon.* (1771)
* * Memorie di Tommaso Diplovatazio, patrizio Costantinopolitano* (1771)
* *Spiegazione : di una delle due antiche Basi di Marmo scoperte il di 22. di Novembre 1770 dal Cavalier Domenico Bonanini letta nella. Acc. Pesarese* (1771)
* *Ragioni del titolo di provincia metaurense dato alla legazione detta volgarmente di Urbino* (1771)
* *Della patria della b. Michellina e del b. Cecco del terz'ordine di S. Francesco.* (1772)

## Մատենագիտություն
* Claudi, Giovanni M.; Catri, Liana (2007). Dizionario biografico dei marchigiani (in Italian). Ancona: Il lavoro editoriale. ISBN 978-88-7663-409-3.

## Ծանոթագրություններ

## Արտաքին հղումներ
* Անիբալե Աբատի Օլիվիերին Վիքիդարանում

Կատեգորիա:Իտալացի հնագետներ
Կատեգորիա:Իտալացի դրամագետներ
Կատեգորիա:Իտալացի գրադարանավարներ
Ուտելի ծաղիկներ

thumb|right
**Ուտելի ծաղիկներ**, այն ծաղիկներն են, որոնց օգտագործումը սննդում անվնաս է։ Ծաղիկները շատ երկրների խոհանոցների մասն են կազմում, այդ թվում Ասիայի, Եվրոպայի և Միջին Արևելքի։

## Օգտագործում
thumb|Շաքարապատ մանուշակներով զարդարված շոկոլադե տորթ
Իրենց եզակի և կայուն համերով, գույնով, ուտելու ծաղիկները մեծ ժողովրդականություն են վայելում աշխարհի խոհանոցներում։ Ծաղիկներն ավելացնում են ուտելիքի մեջ ապահովելու համար համ, բուրմունք և գույն։ Նրանք կարող են լինել հիմնական ուտելիքի մաս կամ աղանդեր։ Կարող են մատուցվել որպես խավարտ։ Ծաղիկները կարող են խմիչքի մեջ կատարել համային հավելում կամ օգտագործվել թեյ կամ գինի պատրաստելու համար։ Ծաղիկներն ավելացվում են սպրեդների, սերուցքային կարագների, կոնսերվացված մրգերի և քացախի մեջ։ Որոշ ծաղիկներ չորացվում են և օգտագործվում, որպես դեղամիջոց կամ կանաչեղեն։

Շատ ծաղիկներ կարող են օգտագործվել զուտ գոյատևելու նպատակով և նրանցից շատերը հաճելի համային հատկություններ չունեն։

Լավ բուրմունք ունենալու համար ծաղիկները հարկավոր է հավաքել վաղ առավոտյան։ Թառամած կամ դեռ կոկոն վիճակում ծաղիկների մեծ մասը կարող է համով չլինել։ Դրանք հաճախ դառն են։ Շատ ծաղիկներ կարելի է լիովին օգտագործել, բայց մի մասի ցողունն ու առէջները անհամ են։

## Գրականություն
* Barash, C. W. *Edible Flowers from Garden to Palate*. Golden: Fulcrum Publishing, 1993.
* Brown, K. *Flowerpower*. New York: Anness Publishing Limited, 2000.
* Mead, C. and E. Tolley. *A Potpourri of Pansies*. New York: Clarkson Potter Publishers, 1993.
* Strowbridge, C. and F. Tillona. *A Feast of Flowers*. New York: Funk & Wagnalls, 1969.

## Ծանոթագրություններ

Կատեգորիա:Խոհանոց
Կատեգորիա:Ծաղիկ
Կատեգորիա:Սնունդ
Վտանգավոր կապեր (այլ կիրառումներ)

**Վտանգավոր կապեր**, կարող է վերաբերել՝
* Վտանգավոր կապեր, ֆրանսիացի գրող Շոդերլո դը Լակլոյի 1782 թվականին լույս տեսած նամակագրական վեպը։
* Վտանգավոր կապեր, 1988 թվականին նկարահանված ֆիլմ։
* Վտանգավոր կապեր, 2016 թվականին Շոդերլո դը Լակլոյի «Վտանգավոր կապեր» վեպի հիման վրա նկարահանված բրազիլական հեռուստասերիալ։
DF-26

**Dong-Feng 26,** չինական արտադրության միջանկյալ հեռահարության բալիստիկ հրթիռ։

## Ընդհանուր բնութագիր
DF-26 հրթիռային համակարգը DF-21 հրթիռի ավելի արդիականացված և հզորացված տարբերակն է։ DF-26 հրթիռային համակարգի արտադրությունը սկսվել է 2014 թվականին, իսկ առաջին անգամ ցուցադրվել է հանրությանը 2015 թվականի սեպտեմբերի 2-ին տեղի ունեցած զորահանդեսի ժամանակ։ DF-26 բալիստիկ հրթիռներն այժմ շահագործվում են միայն Չինաստանի զինված ուժերի կողմից։

## Տեխնիկական տվյալներ
DF-26 հրթիռային համակարգն ունի 12x12 անիվային կոնֆիգուրացիա։ DF-26 հրթիռային համակարգը սնուցվում է 517 ձիաուժ հզորությամբ Deutz դիզելային շարժիչով զարգացնելով 65 կմ/ժ արագություն։ DF-26 հրթիռային համակարգի վառելիքի պաշարը կազմում է մոտ 800 կմ։ DF-26 հրթիռային համակարգի անձնակազմը բաղկացած է 5 հոգուց և վարորդից։

## Մարտավարական տվյալներ
DF-26 համակարգի հրթիռի երկարությունը կազմում է 14 մետր, տրամագիծը 1.4 մ։ Հրթիռի մեկնարկային քաշը կազմում է ավելի քան 20 տ, իսկ մարտագլխիկի քաշը 1.2-1.8 տ։ DF-26 բալիստիկ հրթիռի կրակի առավելագույն հեռահարությունը կազմում է 3000-4000 կմ։ Չնայած իր պատկառելի քաշին, հզորությանը և հեռահարությանն այս հրթիռների շեղումը կազմում է առավելագույնը 10 մ։

## Աղբյուրներ
* DF-26 Intermediate-range ballistic missile 
* В Китае рассекретили DF-26 баллистическую ракету средней дальности

Կատեգորիա:Հրթիռային զենք
Գորյաչի Կլյուչի քաղաքային օկրուգ

**Քաղաք Գորյաչի Կլյուչ** () կամ պարզապես **Գորյաչի Կլյուչի քաղաքային օկրուգ** (), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Գորյաչի Կլյուչ քաղաքն է։

## Բնակավայրեր
Քաղաքայի օկրուգի կազմում ընդգրկված է 31 բնակավայր․
* վարչական կենտրոն — քաղաք Գորյաչի Կլյուչ — 30 126 բնակիչ;
* Բակինսկայայի գյուղական օկրուգ — 2 519 բնակիչ․
::ստանիցա Բակինսկայա;
* Բեզիմյաննոեի գյուղական օկրուգ — 3 184 բնակիչ․
::ավան Միրնի (օկրուգի կենտրոն),
::գյուղ Բեզիմյաննոե,
::ստանիցա Պյատիգորսկայա,
::գյուղ Ֆանագորիյսկոե,
::գյուղ Խրեբտովոե;
* Իմերետինսկայայի գյուղական օկրուգ — 1 609 բնակիչ․
::ստանիցա Իմերետինսկայա;
* Կուտաիսի գյուղական օկրուգ — 2 116 բնակիչ․
::ավան Կուտաիս,
::խուտոր Վեսյոլի,
::խուտոր Դոմիկի,
::ավան Կուրա-Պրոմիսել,
::ավան Կուրա-Տրանսպորտնի,
::խուտոր Կուրա-Ցեցե,
::ավան Օկտյաբրսկի,
::ավան Պրոմիսլովի,
::ավան Տրանսպորտնի,
::ավան Շիրոկայա Բալկա;
* Սարատովսկայայի գյուղական օկրուգ — 11 211 բնակիչ․
::ստանիցա Սարատովսկայա,
::խուտոր Մոլկին,
::խուտոր Պապորոտնի,
::ավան Պրիռեչենսկի,
::խուտոր Սևեռնի,
::խուտոր Սոլյոնի,
::խուտոր Սորոկին;
* Սուզդալսկայայի գյուղական օկրուգ — 2 697 բնակիչ․
::ստանիցա Սուզդալսկայա,
::ստանիցա Մարտանսկայա,
::խուտոր Կրասնի Վոստոկ;
* Չեռնոմորսկայայի գյուղական օկրուգ — 3 827 բնակիչ․
::ավան Պերվոմայսկի,
::ստանիցա Չեռնոմորսկայա,
::ստանիցա Կուտաիսկայա։

## Բնակչություն
2016 թվականի տվյալներով օկրուգում բնակվում է 63 615 մարդ։
;Ազգային կազմը
2010 թվականի մարդահամարի արդյունքներով քաղաքային օկրուգում 57 289 բնակվողներից 55 763-ը նշել են իրենց ազգությունը․

## Ծանոթագրություններ

## Արտաքին հղումներ
* Պաշտոնական կայք 
* Մունիցիպալ կազմավորման էջը Կրասնոդարի երկրամասի պաշտոնական կայքում  
* Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ ''Անհրաժեշտ է փնտրել ըստ շրջանի անվանման։'' 
* Ռուսաստանի Պետական վիճակագրական ծառայության կայքը  

Կատեգորիա:Կրասնոդարի երկրամասի քաղաքային օկրուգներ
Ալ-Սուեյդա

**Ալ-Սուեյդա** (), հնագույն քաղաք Սիրիայի Արաբական Հանրապետության հարավ-արևմուտքում՝ Ալ-Սուեյդայի մարզի համանուն գավառում՝ Հորդանանի հետ ցամաքային սահմանի մոտ։

Նախկինում եղել է Հռոմեական կայսրության Արաբիա նահանգի կազմում։

Ըստ 2002 թվականի Սիրիայի Արաբական Հանրապետության կենտրոնական բյուրոյի մարդահամարի տվյալների, Շահբա քաղաքի բնակչությունը կազմում է 73,641 մարդ։

## Բնակչություն
Քաղաքի բնակչությունը հիմնականում դրուզներն են։ Նաև որոշակի թվաքանակով ուղղափառ քրիստոնյաներ կան։ 2002 թվականի դրությամբ՝ քաղաքի բնակչությունը կազմել է 87 000 մարդ։

## Ծանոթագրություններ

Կատեգորիա:Սիրիայի քաղաքներ
Թուրքական ռիվիերա

[thumb|left|285px|[Չիրալըի ափերը]]
[thumb|left|285px|[Դալամանի ափերը քաղաքի մոտ]]
thumb|right|250px|Մարմարիս
**Թուրքական Ռիվիերա** (), Թուրքիայի ծովափնյա հատվածի ոչ պաշտոնական անվանումը, որտեղ առավել զարգացած է հանգստի կազմակերպումը։ Որպես կանոն, ռիվիերան հարում է Միջերկրական և Էգեյան ծովերին և տարածաշրջանում են գտնվում Անթալիայի և Մուղլայի մարզերը։ Տարածաշրջանը 2011 թվականին հյուրընկալել է ավելի քան 13,6 մլն օտարերկրյա զբոսաշրջիկ, որը կազմում էր ընդհանուր տուրիստական հոսքի 43%-ը։ Այցելությունների քանակով առաջին երեք երկրներն են` Գերմանիան, Ռուսաստանը և Մեծ Բրիտանիան։ Մեծաքանակ զբոսաշրջիկներ են այցելում տարածաշրջան նաև Ֆրանսիայից, Իտալիայից, Հայաստանից, Ուկրաինայից, Ռումինիայից, Հոլանդիայից, Իսպանիայից և այլ երկրներից։

Տարածաշրջանի հանգստավայրերի մի մասը սպասարկում է նաև տուրային համակարգով (Ալանիա, Կեմեր, Բելեք), մյուսները մասնագիտացած են անհատական հանգստի կազմակերպմամբ (Չիրալը, Կաշ, Կալկան, Դալյան), մնացածները կազմակերպում են երկուսն էլ (Բոդրում, Մարմարիս, Ֆեթհիյե, Օլյուդենիզ, Անթալիա, Սիդե)։

Տարածաշրջանը համարվում է թուրքական դայվինգի, պարագլայդինգի, ռաֆտինգի կենտրոնը։

Լողալու շրջանը միջերկրածովյան հատվածում սկսվում է մայիսի կեսերից և ձգվում մինչ հոկտեմբեր, իսկ էգեյան հատվածում հունիսից մինչ հոկտեմբերի սկիզբը։

[mini|right|650px|[Ալանիայի համայնպատկերը]]

## Աշխարհագրություն
Ռիվիերայի սահմանները հարում են հարավից Միջերկրական ծովին, իսկ արևմուտքում` Էգեյան ծովին։ Ափագծի ընդհանուր երկարությունը կազմում է մոտ 1000 կիլոմետր։

Հարավում ափամերձ հատվածում է գտնվում Տավրոսյան լեռնահամակարգը։ Այստեղ յան փշատերև անտառներ, մարդկանց կողմից տնկված ձիթենիներ և ցիտրուսային մշակաբույսեր, ինչպես նաև արմավենիներ և բանանի պլանտացիաներ։ Ափաներձ հատվածները խիստ կտրտված են, առկա են բազմաթիվ լողափեր։ Ափամերձ բարձր լեռները հիմնականում ձնապատ են, տեղ- տեղ ափերը ժայռոտ են, տեղ- տեղ էլ առկա են խորունկ ծովածոցեր։ Տարվա մեջ մոտ 300 օրը արևոտ է։

## Ռիվիերայի խոշոր քաղաքների և հանգստավայրերի ցանկը
* Անթալիա
* Ալանիա
* Բելդիբի
* Բելեք
* Բոդրում
* Դալաման
* Դալյան
* Դատչա
* Դիդիմ
* Ֆեթհիյե
* Ֆինիկե
* Կալկան
* Կաշ
* Կեմեր
* Կուշադասը
* Քյոջեգիզ
* Մանավգատ
* Մարմարիս
* Սիդե

Հիմնական հանգստավայրերն են (արևմուտքից- արևելք)` Բոդրում, Մարմարիս, Դալաման, Ֆեթհիյե, Կեմեր, Անթալիա, Բելեք, Սիդե, Ալանիա։

## Տես նաև
* Ռիվիերա
* Ղրիմի հարավային ափ
* Ֆրանսիական Ռիվիերա

## Ծանոթագրություններ

## Արտաքին հղումներ
* Side and Manavgat 

Կատեգորիա:Եգեյան ծով
Կատեգորիա:Թուրքական ռիվիերա
Կատեգորիա:Թուրքիայի Միջերկրածովյան տարածաշրջան
Կատեգորիա:Թուրքիայի աշխարհագրություն
Կատեգորիա:Թուրքիայի ծովափնյա հանգստավայրեր
Կատեգորիա:Միջերկրական ծով
Կատեգորիա:Մուղլայի մարզի ռելիեֆ
Ավրելիանոսի պատ

**Ավրելիանոսի պատ** (), պարիսպ Հռոմում՝ կառուցված 271-275 թվականին հռոմեացի կայսրեր՝ Ավրելիանոսի և Պրոբոսի կառավարման օրոք։ Պարիսպը շրջափակում է Հռոմի յոթ բլուրները, Մարսի դաշտը` Տիբերի աջ ափին, Տրաստևերե շրջանը։ Ողջ ներփակված մակերեսը կազմում է 1400 հեկտար։

## Կառուցվածք
մինի|Ավրելիանոսի պատը նշված է սև ուրվագծով
մինի|Վերականգնված հատված
Պարսպի հաստությունը 3,4 մետր է, երկարությունը՝ 19կմ է, շրջափակում է 13.7 քառ.մ տարածք։ Պատերը կառուցված են բետոնից և պատված են աղյուսով, հաստությունը՝ 3.5 մ և բարձրությունը՝ 8 մ։ 4-րդ դարում Հոնորիոսի օրոք պատերի բարձրությունը դարձավ 16 մ։ Աշտարակների ընդհանուր թիվը 383 է, միմյանց հեռավորությունը 30 մ է։ Մինչև 500 թվականը պարիսպն ուներ 383 աշտարակ, 7020 բերդապարսպային ատամներ, 18 հիմնական դարպասներ, 5 գաղտնի դարպասներ, 116 արտաքնոցներ, և 2066 խոշոր արտաքին պատուհաններ։

## Պատմություն
մինի
մինի
Մինչև 3-րդ դար Հռոմի սահմանները գերազանցում էի հին Սերվիևյան պատով ներփակած տարածքը, որը կառուցվել էր Հանրապետության ժամանակաշրջանում Ք.ա. 4-րդ դարի վերջում։ Հետագա դարերի ընթացքում Հռոմը մնում էր անպաշտպան թշնամու սպառնալիքների դեմ։ Հռոմի քաղաքացիները մեծ հպարտությամբ ընդունեցին իմանալով, որ Հռոմը կարիք չունի ամրապնդման՝ Հռոմեական բանակի շնորհիվ վաստակած «Հռոմի խաղաղության» պատճառով։
Այնուամենայնիվ, նորովի պաշտպանության կարիք եղավ 3-րդ դարի ճգնաժամի ժամանակ, երբ բարբարոս ցեղերը ներխուժեցին գերմանական սահմանով, և Հռոմեական բանակը դիմադրեց, որպեսզի ետ մղի նրան։ 270 թվականին վանդալները ներխուժեցին հյուսիսային Իտալիա՝ ծանր պարտության մատնելով հռոմեացիներին Պիաչենցա քաղաքում։ 271 թվականի ամռանը ևս բռնկումներ եղան Հռոմում, երբ դրամահատարանի աշխատողները ապստամբություն բարձրացրեցին, որի պատճառով հազարավոր մարդիկ զոհվեցին։ Ավրելիանոսի պատի կառուցումը անձեռնմխելի դառնալու միջոց էր բարբարոսների ներխուժման դեմ, ինչպես նշում է հռոմեական պատմիչ Ավրելիոսը, այդ ծրագիրը նպատակ ուներ մեղմել քաղաքի խոցելիությունը։ Տասնամյակներ շարունակ պարսպի կառուցումը և նրա շարունակական ամրացումը ամենամեծ նախագիծն է եղել Հռոմում։ Այն նաև քաղաքի մեծ նշանակություն ունեցող ռազմական պաշտպանությունն էր մինչև 1870 թվականի սեպտեմբերի 20-ը, երբ Իտալական թագավորության բերսալիերները Պիա դարբասի մոտի պարիսպը քանդեցին և գրավեցին Հռոմը։ Ավրելիանոսի պատը լավ պահպանված է այսօր, քանի որ մինչև 19-րդ դարը մշտապես ամրացվել է։ Սան Սեբաստիանո դարպասի մոտ գտնվող Museo delle Mura թանգարանում ներկայացվում է պատերի կառուցումը և, թե ինչպես է իրականացվել պաշտպանությունը։

## Ծանոթագրություններ

## Արտաքին հղումներ
* Museum of the Walls official website 
* Newspaper article of latest collapse (1 Nov 2007) Photo gallery of latest collapse(1 Nov 2007) 

Կատեգորիա:Հին Հռոմի ճարտարապետություն
Կատեգորիա:3-րդ դարում կառուցումն ավարտված շենքեր և կառույցներ
Քեմեր (Անթալիայի մարզ)

**Քեմեր** (), քաղաք և հանգստավայր Թուրքիայի հարավարևմտյան մասում, Անթալիայի մարզում։ Քաղաքը գտնվում է Միջերկրական ծովի ափին։ Քեմերը գտնվում է Անթալիայից 42 կիլոմետր դեպի հարավ- արևմուտք։

2012 թվականի տվյալներով քաղաքի բնակչությունը կազմում է 22 500 մարդ։ Քեմերը գտնվում է պատմական տարածաշրջանում, որը հայտնի էր Լիկիա անվամբ։ Սա մի տարածաշրջան, որի իր վրա մեծապես զգացել է Ալեքսանդր Մակեդոնացու, Մարկոս Անտոնիոսի և հին աշպարհի այլ զորավարների հետքերը։
Քաղաքը և համանուն շրջանը գտնվում են թուրքական ռիվիերայում` Տավրոսյան լեռնահամակարգյի փեշին, որը ձգվում է մինչև Միջերկրական ծով։

## Քույր քաղաքներ
*  Խիմկի, Ռուսաստան
*  Վոլգոգրադ, Ռուսաստան
*  Յուժնիյ, Ուկրաինա
*  Շվաբախ (Բավարիա, Գերմանիա) 1988 թվականից
*  Լապիտոս (Հյուսիսային Կիպրոս) 2012 թվականից

## Կրոն
Քաղաքում գործում են 3 մզկիթներ, որոնց մինարեներից մուեդզինները օրը հինգ անգամ նամազի են կանչում հավատացյալներին, այդ թվում նաև գիշերը։ Լողափերին կարելի է հանդիպել կանանց` մուսուլմանական հագուստով։

## Ռադիո
Քեմերում ռադիոհեռարձակում է իրականացնում ավելի քան 30 ռադիոընկերություն FM հաճախականությամբ, այդ թվում նաև`
* 91.6 TRT Radiyo 3
* 94.6 TGRT
* 95.0 Akdeniz Antalya
* 95.6 TRT FM
* 95.8 Diyanet 
* 97.3 Moral FM
* 97.6 Burc FM
* 98.0 Marti FM
* 98.4 Best FM
* 99.1 Pal FM
* 100.0 Power FM
* 100.6 Rad1 Ant
* 102.6 Metro FM Antalya 
* 103.1 Kumsal
* 103.8 Viva
* 105.3 Kanalturk - Turkey Pop
* 105.7 Power Turk Once Muzik
* 106.0 Joy Turk
* 106.6 Cihan
* 107.3 Trt-FM

## Պատկերասրահ

պատկեր:Kemer gallery 2.jpg|Քաղաքի փողոցներից մեկը
պատկեր:Kemer gallery 1.jpg|Քաղաքային հրապարակ
պատկեր:Kemer gallery 3.jpg|Ժամացույցի աշտարակ
պատկեր:Kemer gallery 4.jpg|Քեմերի նավահանգիստը
պատկեր:Kemer - 2007 - 0944.JPG|Դամբարան Օլիմպիոսում
պատկեր:Kemer - 2007 - 0486.JPG|Ֆասելիսեյի ակվեդուկը


## Արտաքին հղումներ
* Շրջանի պաշտոնական կայք էջը 
* Քաղաքի պաշտոնական կայք էջը 

Կատեգորիա:Անթալիա
Կատեգորիա:Անթալիայի մարզի բնակավայրեր
Կատեգորիա:Թուրքական ռիվիերա
Կատեգորիա:Թուրքիայի Միջերկրածովյան տարածաշրջան
Կատեգորիա:Թուրքիայի առափնյա բնակավայրեր
Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Սուրբ Անտոն եկեղեցի (Էզինո Լարիո)

**Սուրբ Անտոն եկեղեցի** (), եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայում։ Համարվում է Սուրբ Վիկտոր եկեղեցու մաս։

## Պատմություն
Սուրբ Անտոն եկեղեցին գտնվում է Վերին Էզինոյում, կառուցվել է 16-րդ դարում, օծվել է 1561 թվականին։ Վերանորոգվել է մեկ դար հետո և կրկին բացվել 1662 թվականին։ Կառույցը միանավ եկեղեցի է, ավարտվում է բազմանկյուն խորանով։ Ունի 17-րդ դարի կեսերին կառուցված երկու կողմնակի կապելլաներ. աջակողմյան կառույցը նվիրված է Սուրբ Անտոնին, զարդարված է ստուկկոներով, որոնք շրջանակում են սրբի փայտե արձանիկը, պատին կան սրբի պատմությունը պատվող չորս պատկերազարդ նկարներ, իսկ կամարը պատված է հրեշտակների ֆրեսկոներով։ Ձախակողմյան կապելլան կառուցվել է 1691 թվականին և նվիրված է Սուրբ Հովսեփին։ Այստեղ են գտնվում «Խաչելություն» և «Փախուստ Եգիպտոսից» կտավները, կամարը պատված է Սուրբ Հովսեփի և հրեշտակների որմնանկարներով։

Գլխավոր խորանը պատված է 16-րդ դարի վերջում ստեղծված ռետաբլոյով (), որտեղ պատկերված են Սուրբ Մարիամը երեխայի հետ Սուրբ Անտոնի և Սուրբ Սեբաստիանի միջև։ Սրբարանին կից գեղանկարները ներկայացնում են Սուրբ Անտոնի պատմությունը։

Շենքի ճակատային նախամուտքն ունի 1703 թվականին կառուցված ջերմային պատուհան, իսկ երգչախմբի փայտե դասը թվագրվում է 1793 թվականին։

## Պատկերասրահ

Esino Lario 141.jpg
Wikimania2016 by Rainer Halama-2936.jpg
Wikimania2016 by Rainer Halama-3307.jpg
Wikimania2016 by Rainer Halama-3309.jpg
Wikimania2016 by Rainer Halama-3313.jpg
Church of Sant'Antonio in Esino Lario, ArmAg (1).jpg
Wikimania2016 by Rainer Halama-3302.jpg
Sant'Antonio at night.jpg


## Ծանոթագրություններ

Կատեգորիա:Իտալիայի կրոնական կառույցներ